Időszinkronizációs szolgáltatás (NTP)

A világhálóhoz kapcsolódó számítógépek programozhatók úgy, hogy az úgynevezett NTP (Network Time Protocol) segítségével, rendszeresen, közvetett módon, rendkívül pontos atomórákhoz igazítsák a belső óráikat. Ez a korábbi gyakorlattal ellentétben nem csak a Diákháló szolgáltatási kör, hanem valamennyi magyarországi végpont számára eléhető pool-on keresztül történik, amelyhez a KIFÜ számos csomópont üzemeltetésével járul hozzá.

A szolgáltatás használatához nincs szükség másra, csupán a klienseken szükséges beállítani, hogy azok a következő időszinkronizációs szerverekhez kapcsolódjanak:

* 0.hu.pool.ntp.org
* 1.hu.pool.ntp.org
* 2.hu.pool.ntp.org
* 3.hu.pool.ntp.org

A mechanizmus mögött működő algoritmus ezek után biztosítja, hogy az Önök munkaállomásainak órái, a mi szervereink segítségével, a mindenkor elérhető legpontosabb időt mutassák.